AlexejDobrolubov/national_council_slovak_2010 huggingface dataset:
30. schôdza NR SR - 1.deň - B. popoludni
Dátum: 2025-02-04
Poslanec: Bittó Cigániková, Jana (SaS)
Druh vystúpenia: Vystúpenie s faktickou poznámkou

24. Ďakujem pekne. Niekto múdry povedal, že bolo by načase, aby zdravotníctvo prestali riadiť odborári. Myslím si, že je to spoločný sen nás mnohých, ktorí do toho zdravotníctva vidíme. A chcem len, Tomáš, povedať, že úplnú máš pravdu v tom, že táto situácia tu nemusela byť, že jednoducho nemusela vzniknúť. Uvedomme si, prosím vás, že na začiatku bolo zobranie sumy zo zdravotníctva v takej hodnote, akú približne stálo postavenie ministerstva športu. A teraz úplne bez politiky, ľudsky, no uznajme, nemuseli sme tu byť. Ale pravda je taká, že tu teraz sme, no a teraz akože treba z toho nejako von, okej, berem. No len problém je, že tí odborári, to je naozaj že už za hranicou pre mňa, už dávno. A tí odborári majú aj dobré požiadavky, ktoré úplne v pohode vieme oceniť. Majú aj zlé požiadavky, alebo horšie, majú že obludné požiadavky. A v tom návrhu zákona sú tieto obludné požiadavky. Sú tam požiadavky akože skráťte, potom ako ste nám zvýšili platy, prosím vás, skráťte nám pracovný fond, hej? Tak nedivte sa, že za to nechceme hlasovať. Preto ja som sa pýtala aj pána ministra, či má na to dosť hlasov, lebo možno by bolo nejaké také riešenie, že no tak ani naši vlastní, chýbajú jeden-dva hlasy, tak aspoň jedno-dve najobludnejšie veci z toho vyhoďte a tí naši za to zahlasujú. Ale, ale ako mňa to mrzí, že zahlasujete aj za toto, koalícia, aj keď rozumiem, že ste pod tlakom, lebo takto je to vždy, keď je vláda slabá, odborári to využijú. Ale nemuseli ste tu byť, Tomáš v tomto hovorí pravdu. A úplne príkladné je, keď prišiel pán Visolajský na výbor, kde bol prekvapený, že SaS-ka si dala podmienku konania mimoriadneho výboru, že tam majú byť aj ostatní stakeholderi, hej? Že tam majú prísť ambulancie, ostatné nemocnice, poisťovne, pacientske organizácie a tak ďalej, pán Visolajský bol veľmi prekvapený, že prečo tam majú byť, však ich sa to netýka. Tak to vypovedá teda dosť o tomto návrhu zákona. Tak je aj postavený a je mi ľúto, že to ho tu máme.
23. schôdza NR SR - 11.deň - B. popoludní
Dátum: 2024-12-10
Poslanec: Bittó Cigániková, Jana (SaS)
Druh vystúpenia: Vystúpenie s faktickou poznámkou

18. Tomáš, ja si to odbijem takto s faktickou a potom aj kolegom oznamujem, už nemusím vystúpiť v pléne, lebo v podstate si povedal všetko, čo by som povedala ja, tak nemusí to tu zaznievať dvakrát a nemusím zdržiavať kolegov. Teda doplním iba to, čo by som ešte povedala navyše, a to je, na rozdiel od mnohých kolegov ja súhlasím s tým, že v tomto prípade na rozdiel od iných skrátených legislatívnych konaní je úplne opodstatnené to skrátenie, hej, lebo, áno, naozaj nám tu vlastne hrozí vážna situácia od 1. 1. Teda môj dôvod nepodporiť toto skrátené konanie nie je v tom, že by teda nebolo opodstatnenie. Ten dôvod je v tom, že ten tlak ste si spôsobili, vážená vláda, bohužiaľ, sami, a to konkrétne tak, že ste odhlasovali, že, a teraz akože ja to stále budem hovoriť, lebo je to pravda, vy ste odhlasovali ministerstvo športu za 260 mil. napríklad, a zobrali to zdravotníkom z platov bez toho, aby sa predtým s nimi o tom rokovalo. Toto spôsobilo teda vlastne výpovede a preto tu máme teraz túto situáciu. A rozumiem, že ju musíte riešiť, ale ona v prvom rade nemala vzniknúť. A keď už vznikla, tak napriek tomu, že ja si myslím o odborároch, že sú často ešte nebezpečnejší ako politici alebo minimálne rovnako nebezpeční a nepustila by som ich ani do kuchyne, a nie ešte na nejaké ministerstvo, tak v žiadnom prípade si nemyslím, že je riešením zobrať ľuďom slobodu. Pretože toto, opakujem, sa netýka len lekárov, ale aj sestier, praktických sestier, pôrodných asistentiek, Tomáš, ja to vždy zabudnem, rádiologických technikov a sanitárov, takže naozaj sa to týka viacerých. Zároveň raz sa to schváli, už sa to môže použiť hocikedy a snáď tu nežijeme v nejakom policajnom štáte, že keď raz je niekto nespokojný vo svojom zamestnaní, nech si o ňom myslíme čokoľvek, snáď má mať tú slobodu, jednoducho nebyť v tom zamestnaní. Medzi tými lekármi sú aj takí, ktorí normálne chceli prestúpiť na iné pracovné miesto. S týmto ja proste nesúhlasím.
23. schôdza NR SR - 8.deň - A. dopoludnia
Dátum: 2024-12-05
Poslanec: Baláž, Vladimír (SMER - SD)
Druh vystúpenia: Vystúpenie s faktickou poznámkou

50. Ďakujem pekne. Zatiaľ dobrá, korektná debata, takže nechcem do toho vnášať nejaké veľké nervy, ale povedať, že je toto taká kakafónia zvukov. Povedať, že sa nerokuje, potom povedať, že to je diktát, potom takto. Ešte raz, takto to jednoducho nie je. Však sa musíme na to pozrieť, ako to reálne je. Minister rokuje, neviem, mohol by to spočítať a dúfam, že nám to povie, desiatky hodín. Jeho tím rokuje možno stovku hodín, ak nie viac. Takže sa rokuje okolo toho, takže ja si myslím, že sme tesne pred tým, aby sme tú dohodu našli. Neni to jednoduché, to ste povedali všetci veľmi správne. A vnášať do toho teraz, pri všetkej úcte, nejaké iné pohľady z opozície, to, že ako by to malo byť, to si vyskúšajú potom, keď budú vo vláde, lebo to už aj ukázali v predminu... v minulej vláde, kde sme ich vyzývali, aby rokovali práveže, ale nerokovali. Rokovali na poslednú chvíľu, absolútne poslednú chvíľu a podpísali zlé memorandum. Teraz sa rokuje, takže takto to je. Našli sa nejaké, nechcem povedať ani ústupky, ale nejaké dohody, že kde sa lekári, ktorí, niektoré ich požiadavky boli oprávnené, vedia dostať k tým informáciám oveľa bližšie a vedia kontrolovať ten výkon tej moci a výkon zdravotných poisťovní, ale aj poskytovateľov. Uvoľnime troška ten politický tlak, hoci tomu naozaj rozumiem, pretože ten politik, tu sme na to, aby sme robili politiku, ale uvoľnime troška ten politický tlak a je možné z môjho pocitu, že sme tesne pred tým, aby sme tie dohody našli. A čo sa týka tých zákonov, tie sú urobené podľa mňa dobre, hoci niektoré tie vaše výhrady chápem.
23. schôdza NR SR - 3.deň - A. dopoludnia
Dátum: 2024-11-28
Poslanec: Baláž, Vladimír (SMER - SD)
Druh vystúpenia: Vystúpenie s faktickou poznámkou

26. Ďakujem, pán predsedajúci. Mám celkom rád debaty o rozpočte, pretože vystupujú väčšinu koherentní ľudia a potom sa to dá celkom počúvať aj tie pre a proti. A, pán Kišš, ja si vás vážim, väčšinou to tiež má hlavu a pätu, ale toto, čo ste predviedli s tým, tou nemocnicou v Spišskej Novej Vsi a s tými sestrami, ak to všetko má takú výpovednú hodnotu ako tá vec, ktorú ste povedali, že do plesnivej nemocnice s plesnivými platmi, tak toto asi troška ste prehnali. Sestry budú mať navýšené platy o 10,7 % približne a v Spišskej Novej Vsi sa rekonštruuje nemocnica, ktorá bude hotová v roku 2026. Tak, preboha, keď tam chodíte na to nejaké, na tie výjazdy, tak choďte sa tam aspoň pozrieť, čo sa tam vôbec deje. (Potlesk.)
22. schôdza NR SR - 10.deň - B. popoludni
Dátum: 2024-11-06
Poslanec: Baláž, Vladimír (SMER - SD)
Druh vystúpenia: Vystúpenie s faktickou poznámkou

50. Ďakujem pekne. Ďakujem za to vystúpenie. Odišlo to trošička od témy, ale nevadí, lebo peniaze sú v prvom rade, s tým je ako absolútne súhlasím, spolieham sa, že nový pán minister je v tom odborník a aj pri rozpočte pre zdravotníctvo k tomu ešte vystúpi a budeme mať k tomu jednanie aj na zdravotníckom výbore. Ale otvorili ste tému, ktorá je veľmi zaujímavá a ja nemám, bohužiaľ, pre ňu nejaké riešenie, a to je, aká má byť, aká má byť vlastne tá zaujatosť, ingerencia štátu v tom, pri tej tvorbe toho zdravotníckeho rozpočtu, ako do toho štát môže vstupovať. A už sme, už ste to, veľmi dobre ste povedali, že raz sme dávali nejaké percento stabilné, potom sme to nechali bez percenta a tak ďalej. Musíme si povedať, že to musí byť určitým spôsobom flexibilné, pretože tie predikcie, ktoré sa robia, jednoducho majú nejakú, nejakú, nejakú odchýlku, nejakú chybu. Takže tam sa, s tým sa prakticky vôbec asi nedá nič urobiť, len tým pádom potom tie predikcie doplniť cez ten štátny rozpočet, tak ako sa to dialo stále, ale iste budem veľmi rád za každú poznámku finančníkov, ktorí k tomu povedia niečo viac. No a sú tam, chcel by som ešte upozorniť, znova to budeme rozprávať pri rozpočte, že ten rozpočet treba čítať troška inak, všetci tam hovoríme, že je tam deväť miliárd, jedna miliarda je, ale to sú kapitálové výdavky, plán obnovy a tak ďalej. Vždy sa dívajme na kapitolu VZP, to je vlastne, to je to, za čo sa poskytuje zdravotná starostlivosť, takže to je tá najdôležitejšia časť v tom rozpočte. Ale pri rozpočte o tom budeme rozprávať viacej. Ďakujem.
22. schôdza NR SR - 10.deň - B. popoludni
Dátum: 2024-11-06
Poslanec: Baláž, Vladimír (SMER - SD)
Druh vystúpenia: Vystúpenie s faktickou poznámkou

8. Ďakujem pekne, pán predsedajúci. Ja som včera tiež na reakciu na pána poslanca Krajčího povedal, že tie body sa v zásade plnili a s tým, že ten bod č. 1, ktorý prečítal aj on teraz, zmena systému financovania a tak ďalej, je uhoľným kameňom toho problému, ktorý je teraz. Ten sa bude musieť vyriešiť, aspoň tak to deklarujú aj odborári. Chcel by som sa vyjadriť ešte k lekárskym fakultám. Lekárske fakulty prijímajú podstatne väčší, alebo podstatne, väčší počet študentov. Našťastie lekárske fakulty začali oveľa aktívnejšie pracovať hlavne v praktickej časti výučby. Teoretickú časť výučby lekárske fakulty zvládajú dobre. V minulosti nevyužívali ostatné zariadenia v Slovenskej republike, ktoré mohli byť akreditované pre to, aby robili výučbu v troch praktických disciplínach, čiže od tretieho ročníka vyššie, ale začína to pracovať, pracuje tak lekárska fakulta v Bratislave UK, Univerzity Komenského v Bratislave, aj SZU v Bratislave a tiež takisto lekárska fakulta v Košiciach. Takže toto je strašne dôležité. Na lekársku fakultu, kde ju urobiť novú, mám trošička iný názor, ale to je naozaj iba na debatu a to treba iba dobre rozpracovať. Čo sa týka Českej republiky, môžeme vidieť sami, že v Českej republike narážajú na strop výdavkový, ktorý majú na zdravotníctvo. Teraz tam znova prebehli nejaké jednania ohľadom, ohľadom ambulantných pracovníkov, ale ak ste si všimli, vyrokovali si výsledky také, že navýšia tým, ktorí zoberú viac pacientov, a tým, ktorí budú naozaj reálne robiť päť dní v týždni. Čiže toto sú aj tie také highlighty pre našu vládu a pre... (Prerušenie vystúpenia časomerom.)
22. schôdza NR SR - 9.deň - B. popoludni
Dátum: 2024-11-05
Poslanec: Baláž, Vladimír (SMER - SD)
Druh vystúpenia: Vystúpenie s faktickou poznámkou

26. Ďakujem pekne. No ja by som mal byť asi radšej ticho, ale skúsim to povedať, lebo nedá mi to. (Povedané so smiechom.) Po prvé, pán kolega, veľa pravdy o tých, o tých štátnych nemocniciach. Ale ešte raz, nedívajte sa na celé Slovensko prizmou Bratislavy. To je najväčšia chyba nás všetkých. Takto my vnímame slovenské zdravotníctvo, ale takto to nefunguje všade. Ja som z Banskej Bystrice, neviem si predstaviť, že by niektorý môj kolega ráno nevypísal pacienta s tým, že musí ísť domov, tak to by som ja ako prednosta kliniky zomrel. Tak nech tu zomiera takto isto aj niekto v Bratislave. No a druhé, to berte teraz všetci, prosím, aj čo to počúvate, ako vtip. Strašne sa teším, že máme plán B. (Povedané so smiechom.) Ak sa toto zrúti a s Lekárskym odborovým združením sa nedohodneme, všetkých týchto pacientov pošleme do súkromných nemocníc. Majú sa na čo tešiť, bude to tam fantázia, bude všetko opravené, nebude tiecť strecha, budú mať všetok zdravotný materiál, budú úplne šťastní. Chceme tady zústat ješte deset let. Taktok to jednoducho nefunguje, tak to je ilúzia. Podobne ako, samozrejme, nemôžem reagovať na kolegu, ale všetci ambulantní lekári sú v zásade súkromníci.
22. schôdza NR SR - 9.deň - B. popoludni
Dátum: 2024-11-05
Poslanec: Baláž, Vladimír (SMER - SD)
Druh vystúpenia: Vystúpenie v rozprave

4. Ďakujem veľmi pekne, pán predsedajúci. Vážení páni, dámy tu nie sú... (Povedané so smiechom.) Vážení kolegovia, predseda Národnej rady Slovenskej republiky rozhodnutím č. 600 zo 4. novembra 24 pridelil návrh vlády na skrátené legislatívne konanie v predmetnom návrhu zákona na prerokovanie Výboru Národnej rady Slovenskej republiky pre zdravotníctvo v termíne do začiatku rokovania schôdze Národnej rady Slovenskej republiky o tomto návrhu. Výbor Národnej rady Slovenskej republiky pre zdravotníctvo prerokoval predložený návrh vlády na skrátené legislatívne konanie a svojim uznesením č. 87 z 5. novembra ’24 súhlasil s návrhom vlády na skrátené legislatívne konanie a odporučil Národnej rade Slovenskej republiky schváliť návrh vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 578//2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a ktorým sa dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a zmene a doplnení niektorých zákonov v znení neskorších predpisov. Vážený pán predsedajúci, skončil som, môžte otvoriť rozpravu.
22. schôdza NR SR - 6.deň - B. popoludni
Dátum: 2024-10-29
Poslanec: Baláž, Vladimír (SMER - SD)
Druh vystúpenia: Vystúpenie s faktickou poznámkou

73. No, ja teda nesúhlasím skoro v ničom s pánom doktorom Szalayom. Ide o dáta, ide o dáta, ktoré budú sa dostávať z celého systému zdravotnej starostlivosti niekde a vlastníkom tých dát by mal byť štát. Som o tom absolútne presvedčený, mal by sa vytvoriť veľký dátový hub, ktorý by k tým anonymizovaným dátam mal mať prístup, v akomkoľvek si to povieme, nastavíme potom, ale toto musí sústreďovať štát. Ja rozumiem, toto rozdrobenie medzi rôznych účastníkov toho trhu, ale z toho bude ešte menej, ako je teraz, takže nie som za to. Som ale za to, aby sa, samozrejme, potom dôsledne zákon dodržiaval. Teraz má každý povinnosť písať v eHealthe a nerobí to, tak to je naozaj tak treba. Už som to niekde počul, ale neviem, či to je teda pravda, alebo hoax, ale že v Maďarsku to vyriešili úplne jednoznačne, zdravotné poisťovne pre tých lekárov, ktorí nezapisujú do eHealthu, nepredlžujú zmluvy. To doporučujem urobiť aj na Slovensku. Ďakujem.
22. schôdza NR SR - 6.deň - B. popoludni
Dátum: 2024-10-29
Poslanec: Baláž, Vladimír (SMER - SD)
Druh vystúpenia: Vystúpenie s faktickou poznámkou

39. Ďakujem pekne. Pán kolega, pán kolega Dvořák, nehnevaj sa na mňa, ja s kúskom vtipu iba poviem, že keď ti to vyhovuje, tak si bol vážny tvorca reformy na ministerstve zdravotníctva, ktoré teraz môžme ďakovať, že aspoň chvíľku po nej môžme kráčať, a keď nie, tak povieš, že čo si s tým mal spoločné. Však ty si tam bol len taký nejaký malý úradník. (Povedané so smiechom.) No tak troška to všetko treba zaobaliť, ale ďakujem za vystúpenie.
22. schôdza NR SR - 6.deň - B. popoludni
Dátum: 2024-10-29
Poslanec: Baláž, Vladimír (SMER - SD)
Druh vystúpenia: Vystúpenie s faktickou poznámkou

27. Ďakujem pekne. Myslím, že to kolega Stachura celkom dobre zhodnotil. Ja sa chcem vrátiť, to ma vyprovokovalo, tie anestéziologické ambulancie, lebo chcem, aby to tu zaznelo teda. Ja som sa o tomto veľa debatoval, tá debata tu už bola dlhodobo. Tu si treba uvedomiť, že keď tie ambulancie nemáme, tí pacienti musia tú nemocnicu navštevovať a keď sú operovaní niekde v centre, musia prísť z iných krajov, proste sa nám predlžuje hospitalizácia, resp. ich náklady na cesty. Anestéziologické ambulancie budú mať výhodu v tom, že budú zazmluvnené poisťovňami len na tie výkony, ktoré majú byť, tak si nemyslím, že by tam mal nejaký veľký nárast existovať. Takže ja som na tejto strane podporovateľ toho, len, samozrejme, treba ustriehnuť tie náklady z hľadiska, z hľadiska toho, týchto, ich výkonu tej anestéziologickej ambulancie. Ale v zásade ďakujem za to, to bolo celkom priaznivé zhodnotenie, ja ešte v ústnej rozprave vystúpim k pár bodom. Ďakujem.
19. schôdza NR SR - 5.deň - B. popoludní
Dátum: 2024-09-18
Poslanec: Baláž, Vladimír (SMER - SD)
Druh vystúpenia: Vystúpenie s faktickou poznámkou

104. Ďakujem veľmi pekne. Pán kolega Bužo, ja oceňujem vaše vystúpenie, fakt naozaj veľmi, veľmi dobré. Vy ste povedali strašne veľa pravdy na tom všetkom a my sme minuli na tieto rómske komunity extrémne veľa peňazí a nemáme žiadny výsledok. To je, to si musíme priznať, tam sme zlyhali všetci. My ako majorita, to je aj naša hanba. Ja na druhej strane budem sa musieť s vami ešte rozprávať pri tom, pri tej podpore aj s predkladateľmi vlastne toho návrhu, že aby sme lepšie pochopili aj tie námietky, ktoré tu, ktoré tu vznikli a ak tam sú naozaj tie námietky relevantné, že sú tam nejaké strety, ktoré teraz neviem vyhodnotiť, tak treba to možno ešte prepracovať a urobiť nejak nanovo. Ale ešte raz, považujem to v zásade, ako ste to povedali, za jedinú cestu, ktorou sa vieme dostať z tej zamotanej situácie von. Takže ešte raz oceňujem vaše vystúpenie, naozaj tlieskam mu. Ďakujem veľmi pekne zaň. Môžete byť na seba hrdý.
9. schôdza NR SR - 9.deň - B. popoludní
Dátum: 2024-02-14
Poslanec: Blaha, Ľuboš (SMER - SD)
Druh vystúpenia: Vystúpenie s faktickou poznámkou

167. Vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Nie je tomu tak. Chce sa vyjadriť k rozprave spravodajca? Nie je tomu tak, takže prerušujem rokovanie o tomto bode programu. Budeme pokračovať prvým čítaním o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 516/2008 Z. z. o Audiovizuálnom fonde a o zmene a doplnení niektorých zákonov v znení neskorších predpisov. Návrh zákona má parlamentnú tlač 152, návrh na jeho pridelenie na prerokovanie výborom je v rozhodnutí č. 150. Dávam slovo poslancovi Romanovi Michelkovi, aby návrh zákona uviedol, nech sa páči, pán poslanec. (Rokovanie v prvom čítaní o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 516/2008 Z. z. o Audiovizuálnom fonde a o zmene a doplnení niektorých zákonov v znení neskorších predpisov , tlač 152.)
9. schôdza NR SR - 6.deň - B. popoludní
Dátum: 2024-02-08
Poslanec: Blaha, Ľuboš (SMER - SD)
Druh vystúpenia: Vystúpenie s faktickou poznámkou

162. Pán poslanec Gašpar s pokojom, faktograficky, elegantne si vyvrátil všetky tie ich hoaxy a lži o maloletých, ktoré tu normálne šírili. Oni tu šírili normálne klamstvá. A tu si to krásne vysvetlil. To je úplne nádherné, že opozícia sa znižuje už k tomu, aby tu šírila bohapusté lži, klamstvá a hoaxy. Je veľmi dobré, že zaznelo, že ide o normálne posunutie, ako to je v Rakúsku, ako to je v Českej republike, ale najviac sa mi páči, keď sa pozerám na to, kto tu hovorí z opozície. Strana OĽANO, ktorá mala medzi sebou doslova úchyláka, pedofila Heráka, ktorý je obvinený zo šiestich znásilnení. Preboha, vy ste strana úchylákov, pedofilov a násilníkov. Vy niekomu chcete niečo vyčítať? Ešte raz. Šesť mladých dievčatok znásilňoval váš poslanec a keď bol obvinený, vy ste si ho zamestnali na vlastnú centrálu. Ktovie koho tam ešte znásilnil a vy ste dneska tí moralizátori, vy, vám záleží na dievčatách a ženách. To myslíme vážne hej? Matovičovi, ktorý zneužíva vlastnú matku na daňové podvody a vlastnú ženu, z vlastnej ženy urobil bieleho koňa. To je Matovič. Alebo Galko, ktorý odpočúval ešte aj vlastnú sekretárku. Vám záleží na ženách? To myslíme vážne hej? Prepáčte. Nám záleží na ženách a budeme ich chrániť a budeme ich chrániť ako v Rakúsku, ako v Českej republike a nie, to nie sú zvrhlé národy, len majú takú úpravu, ktorá je typická pre moderný európsky systém, ale je mi zle z toho, keď počujem tých, ktorí mali medzi sebou Heráka, ako dneska zneužívajú ženskú otázku. Úchyláka, pedofila Heráka ste tam mali! Nehanbíte sa? A to keď počúvam ešte od Progresívneho Slovenska, ktorí mali medzi sebou ešte do dneska človeka, ktorý šíril nebezpečnú nákazlivú chorobu? Že sa nehanbíte. Vy nemáte právo moralizovať aj s tým vaším Hellebrandtom. Nákazlivá choroba. Hanbite sa, hanbite sa! (Ruch v sále, reakcie z pléna.)
6. schôdza NR SR - 22.deň - B. popoludní
Dátum: 2024-01-24
Poslanec: Blaha, Ľuboš (SMER - SD)
Druh vystúpenia: Vystúpenie s faktickou poznámkou

396. Dobre, skúsme teraz, pochopil som ale, procedurálny návrh je návrh a tak ďalej. To znamená, takže skúsme to neporušovať. Ale pochopil som. Poprosím vás o kľud v rokovacej sále, všetkých kolegov. A ideme teraz na pána poslanca Michala Šipoša, nech sa páči.
33. schôdza NR SR - 9.deň - B. popoludní
Dátum: 2025-04-08
Poslanec: Bartek, Michal (HLAS - SD)
Druh vystúpenia: Vystúpenie v rozprave

43. Ďakujem veľmi pekne za slovo. Vážený pán minister, dámy a kolegyne, kolegovia, aj teda na potešenie pani Petrík som sa rozhodol, že vystúpim v tejto rozprave k dôvodu, prečo podporiť toto skrátené legislatívne konanie. Viete, ja tak trošku sa začínam strácať v tej slovenskej opozícii. Na jednej strane hovoríte, že nám tu začína, čo je pravda, zúriť obchodná vojna. Vidíme, ako Donald Trump dnes povedal, že Číne možno chce recipročne zaviesť clá o ďalších 50 %, a naozaj tá obchodná vojna môže byť skôr či neskôr na spadnutie. A tu minister práce, sociálnych vecí Erik Tomáš prinesie skutočne dobré opatrenie, o ktorom sa roky hovorí, naozaj, ja si pamätám ešte ako študent, že príliš sa o tomto hovorilo, čo s tým, ako ďalej, ako naozaj ten II. pilier nastaviť tak, aby bol prospešný, aby sa tie peniaze neinvestovali len niekde v Spojených štátoch, v zahraničí a na západných burzách, ale aby sa slovenské peniaze točili aj na Slovensku. A vy tu opäť vytvárate dojem, že chceme v skrátenom legislatívnom konaní vyťahovať peniaze z II. piliera, že vláda chce tie peniaze vytiahnuť. A ja neviem, pani, napríklad kolegyňa Petrík, či dobre pozeráte tie tlačové besedy ministra práce Erika Tomáša, pretože ja som videl aj šéfa dôchodcovských správcovských spoločností, ktorý stál za ním a povedal, že takto, ako je to nastavené, plne toto podporuje, pretože je to na báze dobrovoľnosti. A ja absolútne som za, aby sme vo chvíli, kedy nás čakajú neľahké ekonomické časy vzhľadom na to, čo všetko sa okolo nás deje, aby sme mali aj takúto možnosť ako jeden z nástrojov, a teraz si pomôžem k potešeniu saskárov ich marketérskym sloganom, aby sme zvýšili ekonomický rast. A toto je jedno naozaj dobré opatrenie, ktoré môže pomôcť, a ja ďakujem aj kolegovi Viskupičovi, ktorý taktiež pochválil tieto iniciatívy. A osobne som presvedčený aj o tom, že toto skrátené legislatívne konanie v tejto chvíli je skutočne namieste, a vítam aj ten dialóg ministra, pretože je v úzuse aj s dôchodcovskými správcovskými spoločnosťami, čo samy potvrdili aj na tej tlačovej konferencii, kedy sa za neho postavili a povedali, že kvitujú, že boli aj zohľadnené tie ich pripomienky na dobrovoľnosť. A keď sa za to podarí stavať slovenské nájomné bývanie, diaľnice, nemocnice, tak pomôže to aj k tomu ekonomickému rastu tejto krajiny, čo bytostne potrebujeme. A tiež ja tomu nerozumiem, že máme tu diskusiu o skrátenom legislatívnom konaní a kolegovia z PS zase začínajú splietať transakčnú daň a neviem čo všetko do tohto ešte zamotajú. Čiže naozaj, pán minister, za nás máš absolútnu podporu a aj toto skrátené legislatívne konanie je absolútne namieste. Ďakujem.